CELEX: 62011TN0506
Language: el
Date: 2011-09-26 00:00:00
Title: Υπόθεση T-506/11: Προσφυγή της 26ης Σεπτεμβρίου 2011 — Peek & Cloppenburg κατά ΓΕΕΑ — Peek & Cloppenburg (Peek & Cloppenburg)

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/17
            
         Προσφυγή της 26ης Σεπτεμβρίου 2011 — Peek & Cloppenburg κατά ΓΕΕΑ — Peek & Cloppenburg (Peek & Cloppenburg)
   (Υπόθεση T-506/11)
   2011/C 362/25
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Peek & Cloppenburg KG (Ντύσελντορφ, Γερμανία) (εκπρόσωπος: S. Abrar, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Peek & Cloppenburg (Αμβούργο, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 28ης Φεβρουαρίου 2011, στην υπόθεση R 53/2005-1·
            
         
               —
            
            
               να καταδικάσει το Γραφείο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   
      Αιτών την καταχώριση κοινοτικού σήματος: η προσφεύγουσα.
   
      Σήμα προς καταχώριση: Το λεκτικό σήμα «Peek & Cloppenburg», για εμπορεύματα της κλάσεως 25.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Peek & Cloppenburg.
   
      Αντιταχθέν σήμα ή σημείο: Άλλο προγενέστερο σημείο, ήτοι η εμπορική επωνυμία «Peek & Cloppenburg», που είναι γνωστή στη Γερμανία.
   
      Απόφαση του τμήματος ανακοπών: αποδοχή της ανακοπής.
   
      Απόφαση του τμήματος προσφυγών: απόρριψη της προσφυγής.
   
      Προβαλλόμενοι λόγοι: Παράβαση του άρθρου 8, παράγραφος 4, του κανονισμού 207/2009, καθόσον η χρήση του μεταγενέστερου σήματος «Peek & Cloppenburg» δεν μπορεί να απαγορεύεται και καθόσον δεν υφίσταται δικαίωμα απαγορεύσεως της χρήσεως αυτής στο έδαφος της Ομοσπονδιακής Γερμανίας δυνάμει του άρθρου 12 του γερμανικού νόμου περί σημάτων (Markengesetz), καθώς και παράβαση του άρθρου 76, παράγραφος 1, πρώτη περίοδος, του εν λόγω κανονισμού, καθόσον το τμήμα προσφυγών όφειλε να αναμείνει απόφαση του Bundesgerichtshof [γερμανικού ομοσπονδιακού δικαστηρίου] με ισχύ δεδικασμένου στο πλαίσιο γερμανικής διαδικασίας με αίτημα τη διαγραφή του σήματος.